kusjuures Ülenurme kool, sai maha ka igati hea projektiga "Coubertini Akadeemia ", mis oli 2009 a parim haridusalane rahvusvaheline projekt.  tsiteerin:  Programmi Comenius toel toimunud projektis "Coubertin´i Akadeemia" osalesid lisaks Ülenurme Gümnaasiumile koolid Slovakkiast, Saksamaalt ja Poolast.  Projekti tulemusel valmis käsiraamat, mis annab ülevaate kaasaegsete olümpiamängude  algataja, Pierre de Coubertini elust, ideedest, spordist ja selle ajaloost. Raamat jagab mõtteid, kuidas tagada vaimu ja keha harmoonilist arengut, organiseerida kooliolümpiamänge, kasutada ausa mängu põhimõtteid ja kasutada Coubertini ideesid koolitundides.  Käsiraamat "Coubertini Akadeemia" näitab, kui tähtsad on tänapäeva elus sõprus, tolerantsus, vastastikune mõistmine ja ausa mängu põhimõtted, rõhutades moraalseid ja inimlikke väärtusi.  Raamat on leidnud laialdast kasutamist eesti koolides  õppematerjalina ning seda kasutatakse rahvusvahelisel Coubertini koolide noortefoorumil õpilaste teadmiste testimisel.  Raamatus on mahukas 6 - keelne spordisõnastik (inglise, saksa, prantsuse, eesti, slovakkia, poola). Käsiraamatut tõlgitakse ka hiina keelde.